עמית סגל

עמית יצחק סגל (נולד בי"ז בניסן ה'תשמ"ב, 10 באפריל 1982) הוא עיתונאי, איש רדיו וטלוויזיה ישראלי. משמש כפרשן הפוליטי של חברת החדשות, בעל טור פוליטי בעיתון "ידיעות אחרונות", מגיש את התוכנית "פגוש את העיתונות" יחד עם בן כספית. סגל נולד בחיפה וגדל בעפרה. הוא בנו של העיתונאי חגי סגל, ולו ארבעה אחים. אחד מהם הוא העיתונאי ארנון סגל. למד בצעירותו בישיבת נתיב מאיר ובתיכון הימלפרב שבירושלים. בהמשך דרכו, למד באוניברסיטה העברית בירושלים תואר ראשון במשפטים, ותואר שני במדיניות ציבורית מהקולג' האוניברסיטאי של לונדון (UCL). ואחרי כן החל לימודי דוקטורט במדע המדינה באוניברסיטה העברית. סגל החל את דרכו העיתונאית בגיל 17 ככתב חינוך במקומון "כל העיר". בשנת 2000 התקבל לגלי צה"ל. בתחילת דרכו בתחנה הצבאית שימש ככתב תקשורת ובהמשך ככתב בכנסת. ב-2006 עבר לתפקיד המקביל ב"חברת החדשות של ערוץ 2", והגיש את התוכנית "זוג או פרט" ב"ערוץ הכנסת", בתחילה יחד עם נדב פרי ובהמשך יחד עם ברק רביד ומגישים אחרים, עד שנת 2016. בשנים 2009–2010 שימש ככתב בלונדון, שם שהה לצורך לימודים, ולאחר מכן חזר לתפקיד כתב הכנסת. במאי 2013 מונה לפרשן הפוליטי של "חברת החדשות" במקום רינה מצליח. בין השנים 2011–2018 כתב סגל טור שבועי בנושאי פוליטיקה בעיתון "מקור ראשון". החל מ-2018 הוא בעל טור ב"מוסף לשבת" של "ידיעות אחרונות". בשנים 2015–2019 הגיש את התוכנית "דקלסגל" יחד עם העיתונאי ירון דקל. התוכנית שודרה בראשיתה בגלי צה"ל, והחל מחודש פברואר 2019 ב"כאן רשת ב'". בדצמבר 2019, עם פרוץ המשבר הפוליטי בישראל (2019–2021), פרש סגל מהתוכנית. ביולי 2021 החל סגל במכירה מוקדמת של ספרו הראשון, "סיפורה של הפוליטיקה הישראלית", שיצא לאור בהוצאה עצמית, את ספרו אייר הקריקטוריסט הראשי של העיתון "הארץ", עמוס בידרמן. החל מספטמבר 2022 מגיש סגל יחד עם בן כספית את התוכנית פגוש את העיתונות המשודרת ב"ערוץ 12". החל מסוף 2023 הוא כותב על בסיס חודשי טורי דעה בעיתון האמריקני וול סטריט ג'ורנל. סגל פעיל ברשתות החברתיות, ומחזיק מעל 800,000 עוקבים בטוויטר. ב-2020 חשף כי חסם כ-4,200 מגיבים בטוויטר, בפרט את "מי שבוחר לקלל, להטריל או לערב הורים". סגל מחזיק בערוץ טלגרם המונה מעל 285,000 עוקבים. בינואר 2024 פתח ערוץ בווטסאפ שאליו הצטרפו עשרות אלפי עוקבים. במהלך 2022 הציע יו"ר הליכוד בנימין נתניהו לסגל שריון ברשימת הליכוד לכנסת. סגל דחה את ההצעה. לצד עיסוקו כעיתונאי, עוסק סגל גם במסירת הרצאות. בין חשיפותיו כעיתונאי: פרשת אגרקסקו; פרשת יחיאל חזן ("פרשת המוח"); פרסום הקלטות מרשת הקשר הצה"לית בהן נשמע החייל אודי גולדווסר דקות לפני חטיפתו ופרשת התלונות נגד מועמד "מפלגת העבודה" אורי שגיא. ב-2008, בעקבות עתירה שהגיש יחד עם התנועה לחופש המידע נגד הכנסת, הורה בית המשפט המחוזי בירושלים לכנסת לפרסם סרטים ממצלמות האבטחה, בהם נראים ח"כ יחיאל חזן ("ליכוד") והשרה סופה לנדבר ("ישראל ביתנו") מבצעים עבירות פליליות. ב-2012 פרסם תחקיר על אורח חייו של שר התיירות סטס מיסז'ניקוב, ובו העידו מאבטחים כי השר נוהג להשתכר כמעט מדי לילה, להיעדר מישיבות ממשלה ובהן אישור עסקת שליט, ולפגוע באבטחה עליו. התחקיר הוזכר בתקשורת כסיבה המרכזית שבעטיה לא שובץ מיסז'ניקוב ברשימת "ישראל ביתנו" לכנסת ה-19. בדצמבר 2014 חשף הקלטות משנת 2008 שבהן נראה מנהיג "ש"ס", הרב עובדיה יוסף, תוקף בחריפות את יו"ר המפלגה אריה דרעי. בעקבות חשיפת ההקלטות התפטר דרעי מהכנסת ומראשות המפלגה. החשיפה אירעה במהלך מערכת הבחירות בה התמודד יו"ר ש"ס לשעבר אלי ישי, שנחשבה להתמודדות אישית בינו לבין דרעי. לאחר הבעת אמון מחודשת מצד מועצת חכמי התורה, חזר לעמוד בראש הרשימה שבועיים לאחר מכן. בנובמבר 2017 פרסם תחקיר שעסק בשגריר ישראל באו"ם דני דנון, ובו עדויות שמהן עולה חשד בדבר מינויים של עשרות פעילי "ליכוד" לתפקידים במועצה הציונית בתמורה לתמיכה פוליטית בדנון בפריימריז ב"ליכוד". במרץ 2019 פרסם סגל שאיראן פרצה לטלפון הסלולרי של יו"ר "כחול לבן" בני גנץ ושאבה את תכולתו, וכי השב"כ עדכן בעניין את גנץ בפגישה חשאית במהלך מערכת הבחירות. ב-30 במאי 2019 ערב פיזורה של הכנסת ה-21, חשף סגל כי אבי גבאי וטל רוסו מתכוונים להצטרף לממשלה בראשות בנימין נתניהו. החשיפה של סגל מנעה את התקדמות המהלך, ואת סיומו של המשבר הפוליטי. בנובמבר 2019 פרסם סגל תמלילים מחקירת ניר חפץ במסגרת תיק 4000. לפי הפרסום, הפעילו החוקרים לחץ על חפץ כדי שישמש עד מדינה נגד בנימין נתניהו. הלחץ כלל סירוב לספק טיפול רפואי לעקיצות הפשפשים שמהן סבל במשך כשבועיים, איום שיפגעו במשפחתו והזמנה לעדות של אדם קרוב לחפץ שאין לו קשר לתיק. לאחר שעדות חפץ הייתה רצופה סתירות והציגה טענות שהופרכו אחרי איכון טלפונים, יצאו חפץ והחוקרים מחדר החקירה. כשחזרו ידע חפץ לספק תאריך מדויק לפגישת נתניהו-אלוביץ'. בדצמבר 2019 שודרה סדרה שכתב, "ימי בנימין", העוסקת בבנימין נתניהו. ארבעה ימים לפני הבחירות לכנסת ה-23, פרסם סגל יחד עם דפנה ליאל הקלטת סתר של יועצו הבכיר של גנץ ישראל בכר, בה אמר כי לגנץ אין אומץ לתקוף באיראן וכי הוא סכנה לישראל. בספטמבר 2020 חשף סגל מסמכים אשר נטען שמהם עולה כי מערכת המשפט גררה רגליים בטיפול בניגוד עניינים בקרב חוקר משטרה רפ"ק אבי רוטנברג, וכן התכתבות פנימית בין פרקליט המדינה שי ניצן לראש מח"ש אורי כרמל בעניין פרשת אום אל-חיראן, שעוסקת בהכרזת מפכ"ל המשטרה רוני אלשיך שיעקוב אל קיעאן היה מחבל שביצע פיגוע דריסה ובהתקפותיו על מח"ש בהקשר זה. ניצן כתב שהתנהלות זו שערורייתית, אבל מנע מאנשי מח"ש להגיב על התקפות אלשיך, בנימוק שבעיתוי זה הדבר יפגע במערכת אכיפת החוק. בעקבות החשיפה התנצל נתניהו בשידור טלוויזיה בפני משפחת אל קיעאן על דבריו סמוך לאחר האירוע, שיעקוב אל קיעאן היה מחבל, שאותם אמר בעקבות מידע שקיבל בשעתו ממשטרת ישראל. ב-13 באוקטובר 2020 חשף עם העיתונאי גיא פלג הקלטות שבהן אומר אביחי מנדלבליט, היועץ המשפטי לממשלה, ששי ניצן, ששימש פרקליט המדינה, דוחה את סגירת התיק שלו בכוונה ותופס אותו בגרון. החשיפה עוררה מבוכה במערכת המשפטית וסערה במערכת הפוליטית. ב-27 בדצמבר 2023 חשף חלק מטיוטה של פסק דין בעתירת עילת הסבירות, לפיה שמונה שופטים הביעו עמדה התומכת בפסילת תיקון לחוק יסוד ושבעה התנגדו. חשיפה זו של סגל זכתה לביקורת בטענה של הצגת מידע חלקי ומטעה, זאת לאחר פרסום ההחלטה של בג"ץ לפיה הסתבר שחיות טענה הפוך ממה שייחס לה סגל ובעוד שבמקרה של חוק עילת הסבירות אכן יחס השופטים היה 8:7 אך במקביל התקבלה בבג"ץ ההחלטה לפיה לבג"ץ יש סמכות להתערב בחוקי יסוד, וזאת ברוב של 12 שופטים כנגד שלושה. בספטמבר 2024 חשף הקלטות בין אביחי מנדלבליט לאפי נווה בנוגע למאמצים ומגעים בדבר מינויו של מנדלבליט לתפקיד היועץ המשפטי לממשלה ובאמצעים בהם הוא השפיע על חברי הוועדה לכאורה. חשיפה זו זכתה לביקורת ביחס לאופן בו היא מוסגרה. ביוני 2015 פרסם סגל תחקיר שבו טען כי ח"כ אורן חזן ניהל קזינו בבורגס שבבולגריה, וכן הוצגו עדויות על כך שעישן את הסם מתאמפטמין והציע שירותי זנות ללקוחותיו בקזינו. בעקבות התחקיר נמנע יושב ראש הכנסת יולי אדלשטיין, מלשבץ את סגנו חזן לניהול ישיבות מליאת הכנסת. חזן הכחיש את הדברים והגיש נגד סגל תביעת לשון הרע. באוקטובר 2016 דחה בית משפט השלום בתל אביב את מרבית תביעתו של חזן. השופט אמר כי התרשם שסגל ערך תחקיר מאוזן ושהדברים לא הוצגו בכתבה באופן מגמתי. עוד קבע השופט כי חזן אכן השתמש בסמים קשים, שימש כמנהל הקזינו, וכי הפרסום בדבר ארגון נערות ליווי למבקרי הקזינו חוסה תחת הגנת 'תום לב' ו'עיתונות אחראית', אף שלא הוכח כנכון; לכן ייחוס סרסרות לזנות לחזן הוא בגדר הבעת דעה החוסה תחת ההגנה של "הבעת הדעה" לפי סעיף 15(4) לחוק. סגל חויב בפיצויים בסך 40,000 ש"ח בשל פרסום מוטעה באתר "מאקו" שנכתב בשמו ולפיו חזן סחר בסמים, וכן בשל דבריו בריאיון עם עודד בן-עמי שמהם עלולים היו הצופים להבין כי חזן הוא "דילר" של סמים, אף על פי שהשופט השתכנע שסגל לא התכוון לכך. בפברואר 2019, במהלך מערכת הבחירות לכנסת ה-21 כתב סגל: "על בל"ד, ארגון תומך טרור עם מימון מפלגות, לא הוחלה הנורמה שנדרשת כעת מול כהנא". לאחר יומיים, בתוכנית "פגוש את העיתונות", אמר: "הרצוג... ניהל מגעים ללא הרף כדי ש"הרשימה המשותפת", הכוללת את ארגון הטרור עם מימון המפלגות "בל"ד", תקבל עוד מנדט בזכות הסכם העודפים עם "מרצ"." המפלגה הגישה תביעת דיבה נגד סגל ודרשה פיצוי בסך 280,000 ש"ח. בהתאם לפשרה בין הצדדים פרסם סגל הודעה שלפיה המפלגה "איננה ארגון טרור או תומך טרור מבחינה משפטית וחוקית וכך קבע בית המשפט העליון". ב-13 ביולי 2008 פרסם סגל ידיעה בחדשות ערוץ 2 כי כביכול פרופ' עמירם גולדבלום, ראש המחלקה לכימיה תרופתית באוניברסיטה העברית בירושלים ומייסדי שלום עכשיו, היה מעורב בהחזרה ללימודים של סטודנט שהורשע בחברות בארגון טרור. פרופ' גולדבלום תבע את עמית סגל ואת ערוץ 2, ולאחר הליך גישור אולץ ערוץ 2 להתנצל ולאשר שהכתבה של עמית סגל לא הייתה נכונה, וכי פרופ' גולדבלום כלל לא היה מעורב בהחלטת האוניברסיטה העברית בשאלת החזרת הסטודנט ללימודים. הערוץ גם אולץ לשלם את דמי הגישור עבור התובע.. בספטמבר 2020 הגיש סגל תביעת דיבה נגד פרופ' עמירם גולדבלום, שכתב ב"פייסבוק" שסגל "הצדיק את רצח רבין". תביעה זו הסתיימה בפשרה, שבה חויב גולדבלום לפרסם התנצלות, לשלם לסגל 5,000 ש"ח ולתרום 7,500 ש"ח לעמותת "מקימי". בנובמבר 2023, הדיפלומטית רונית בן-דור תבעה כ-300 אלף שקל מהעיתונאי עמית סגל: בשל פרסום פרסומים שקריים בלי שביקש תגובה.. חדשות 12 מחקו את שתי הידיעות של עמית סגל בנושא ופרסמו את גרסתה של בן-דור ובנוסף מחק סגל את הידיעה מחשבון הטלגרם שלו. בפברואר 2019 פרסם יצחק לאור פוסט ב"פייסבוק" ובו הכיתוב "א. היטלר" מתחת לתמונתו של סגל. הפוסט הוסר על ידו לאחר כמה שעות. סגל הגיש תביעת דיבה נגד לאור ובה דרש פיצוי בסך 140,000 ש"ח. המשפט הסתיים בפשרה שקיבלה תוקף של פסק דין ועל פיה לאור יתנצל בדף ה"פייסבוק" שלו וישלם לסגל סכום שלא יפורסם. באוגוסט 2020 הגיש סגל תביעת דיבה נגד איש העסקים ערן צ'רפק, על שכתב נגדו ב"טוויטר" שהוא מצדיק רוצחים מימין ואזכר את הרשעותיו של אביו של סגל, חגי סגל, בעבירות הקשורות לחברותו "במחתרת היהודית" ובכללן עבירת פעילות בארגון טרור, וכינה אותו "מכונת הסתה". תביעה זו הסתיימה בפשרה שפרטיה לא פורסמו אולם לא פורסמה התנצלות והאם שולמו הוצאות משפט. תביעה נוספת הגיש סגל נגד מוטי אקסמיט, בעל משרד יחסי ציבור, על שכתב נגדו ב"פייסבוק" שהוא "שופר התעמולה של גבלס". גם תביעה זו הסתיימה בפשרה. באוקטובר 2020 הגיש סגל תביעת דיבה נגד עומר נחמני, דוברו של ח"כ יאיר גולן, על שישה פוסטים שפרסם נגדו ובהם טען בין היתר שסגל גזען. ביוני 2023 תבע עמית סגל על סך חצי מיליון שקל את העיתונאי אבי וייס. התביעה הסתיימה בהתנצלותו של וייס ובפיצוי כספי. עמית סגל הוא בנו של חגי סגל ואחיו של ארנון סגל. הוא נשוי לרעות, ואב לשני בנים ובת. מתגורר בשכונת משכנות האומה בירושלים. ב-2007 נבחר על ידי "ידיעות אחרונות" לאחד מעשרת עיתונאי הטלוויזיה הטובים בישראל. ב-2008 נבחר על ידי "Time Out תל אביב" לאחד מ-30 האנשים המצליחים בישראל מתחת לגיל 30. ב-2009 נבחר על ידי "מקור ראשון" לאיש התקשורת הדתי הבולט ביותר בישראל. ב-2012 נבחר על ידי "nrg מעריב" לכתב הפרלמנטרי הטוב ביותר. ב-2012 זכה באות אומ"ץ על גילוי אי-סדרים בפעילותם של כמה ח"כים. ב-2015 זכה בפרס DIGIT לעיתונות דיגיטל בישראל. ב-2016 נבחר על ידי חברת "Vigo" לעיתונאי המוביל ב"טוויטר". בשנים 2019–2020 נבחר על ידי "גלובס" לעיתונאי המשפיע ביותר בישראל. אתר האינטרנט הרשמי של עמית סגל עמית סגל, ברשת החברתית פייסבוק עמית סגל, ברשת החברתית אקס (טוויטר) עמית סגל, ביישום טלגרם עמית סגל, ברשת החברתית אינסטגרם עמית סגל, סרטונים בערוץ היוטיוב עמית סגל, במיזם "אישים" לתיעוד היצירה הישראלית עמית סגל, במסד הנתונים הקולנועיים IMDb (באנגלית) הכתבות והפרשנויות של עמית סגל ב-N12 לי-אור אברבך, זה ילד זה?, באתר nrg‏, 22 בפברואר 2009 דרור גלוברמן, ‏"בועדת הקבלה לגל"צ אמרו שמקבלים אותי למרות שאבא שלי כמעט רוצח", באתר ‏מאקו‏, 16 במרץ 2015, מתוך התוכנית "אנשים" רפי רשף תוכנית אינטימי עם, עמית סגל: "הרבה פעמים אני מתחרט", באתר nana10‏, 04 באפריל 2017 אילנה דיין, יאיר גולן ועמית סגל, תוכנית עובדה, 7 באפריל 2019. גילי איזיקוביץ, איך התנחל עמית סגל בתודעה הציבורית והנחיל בה את האג'נדה מבית, באתר הארץ, 10 באפריל 2019 יהודה נוריאל, "אין לי מושג עד היום מה יש בפלאפון של גנץ. אני לא עומד בקשר רציף עם חמינאי", באתר "ידיעות אחרונות", 13 בדצמבר 2019 דוד ורטהיים, ‏עמית סגל מודה שיש לו גישה ספקנית לגבי תיקי נתניהו. והוא לא מתכוון להתנצל על זה, באתר גלובס, 18 בספטמבר 2020 דנה ספקטור, "נחשבתי למאמי, עד שהתחלתי להגיד את דעתי", באתר "ידיעות אחרונות", 27 באוגוסט 2021 שוקי טאוסיג, קץ הדמוקרטיה, באתר העין השביעית, 16 בפברואר 2023 שוקי טאוסיג, הבית הלבנבן, באתר העין השביעית, 1 במרץ 2023 עמית סגל: "התנועה הביביסטית לעולם לא תגיע ל-61", הפודקאסט של נדב פרי, באתר All•in אורן חזן חשף את שמו האמצעי של עמית סגל, והרשת חוגגת, באתר הארץ, 12 באוקטובר 2015 דוקטורנט וכמעט מפקד: דברים שלא ידעתם על עמית סגל, באתר "סרוגים", 18 באפריל 2022 עמית סגל, סיפורה של הפוליטיקה הישראלית, עמ' 49. עוזב את מקור ראשון: הג'וב החדש של עמית סגל, באתר "סרוגים", 15 בנובמבר 2018 המשודרת במוצאי שבת או ביום שבת. בשבתות הקיץ, כשהתכנית משודרת בשבת, היא מוקלטת ביום שישי. Amit Segal, Kamala Hariss's Gift to Hamas תומר אביטל, תובע, חוסם ומחובר למוקדי הכוח: האינטרסים של עמית סגל, באתר "שקוף", 8 בנובמבר 2020 עמית סגל קיבל הצעה לשריון ותפקיד שר בכיר, באתר "סרוגים", 15 בספטמבר 2022 איציק אוחנה, ‏עמית סגל חסם את החרדי של 'דה מרקר', באתר כיכר השבת, 21 באוגוסט 2019 עדי דברת, יסמין גואטה, עד 20 אלף שקל להרצאה: עיתונאי המלחמה עושים קופה. השיאן — קושמרו, באתר TheMarker‏, 19 בדצמבר 2023 אביעד גליקמן ואמנון מרנדה, נסגר התיק נגד רוחמה אברהם: "נושק לפלילי", באתר ynet, 13 באוגוסט 2008 עמית סגל, ‏המתלוננת נגד אורי שגיא: דמות מוכרת בעולם העסקי, באתר ‏מאקו‏, 9 בנובמבר 2012 עת"מ 192/07 התנועה לחופש המידע ועמית סגל נגד הכנסת, ניתן ב-21 במאי 2008. ערעור של הכנסת לבית המשפט העליון נמשך חזרה, לאחר שהוסכם שפסק הדין לא יהווה תקדים גורף. עע"ם 6144/08 הכנסת נ' התנועה לחופש מידע "מועדונים, אלכוהול וחשפניות". עלילות מיסז'ניקוב, באתר ynet, 10 בספטמבר 2012 ישי כהן, ‏הגר"ע יוסף: "אני לא יכול לבגוד באלי ישי, דרעי רשע", באתר כיכר השבת, 28 בדצמבר 2014 קובי נחשוני, שבועיים לאחר שהתפטר: דרעי חוזר להנהיג את ש"ס, באתר ynet, 12 בינואר 2015 עמית סגל, ‏תחקיר: תעשיית השחיתות הפוליטית של דני דנון, באתר ‏מאקו‏, 27 בנובמבר 2017 עמית סגל, ‏אירן פרצה לטלפון הנייד של גנץ, באתר ‏מאקו‏, 14 במרץ 2019 נתניהו הציג הצעה מפתה לגבאי - אך סורב, באתר בחדרי חרדים, 29,05,2019 הגרסאות הסותרות בעדות ניר חפץ והתרגיל הפסול שביצעו החוקרים בגיוסו, באתר ‏מאקו‏, 4 בנובמבר 2019 עמית סגל ודפנה ליאל, ‏יועצו הבכיר של גנץ בהקלטה: "אין לו אומץ לתקוף באירן, סכנה לישראל" , באתר ‏מאקו‏, 27 בפברואר 2020 עמית סגל, ‏חשיפה: ג'ודי מוזס, הרומן עם החוקר של שרה נתניהו - וטיוח ניגוד העניינים במערכת אכיפת החוק, באתר ‏מאקו‏, 7 בספטמבר 2020 שוקי טאוסיג, הרומן עם מוזס, באתר העין השביעית, 19 בספטמבר 2020 יעל פרידסון ואילנה קוריאל, נתניהו: מתנצל בפני משפחת אבו אל קיעאן. הפכו אותו למחבל כדי לפגוע בי, באתר ynet, 8 בספטמבר 2020 דני קושמרו, ‏שי ניצן מגיב לדברי ראש הממשלה: "כמה שקרים במשפט אחד", באתר ‏מאקו‏, 10 בספטמבר 2020 עמית סגל גיא פלג, ‏חשיפה | הקלטות מנדלבליט: "המניאק הזה לא מחליט בתיק שלי", באתר ‏מאקו‏, 13 באוקטובר 2020 עמית סגל, פגישה, חצי פגישה, באתר טוויטר, ‏17 באוקטובר 2020 עמית סגל, ‏חשיפה | טיוטת פסק הדין של העליון: בג"ץ עומד לפסול על חודו של קול את חוק הסבירות, באתר ‏מאקו‏, 27 בדצמבר 2023 דוד ורטהיים‏, עמית סגל מציג: חרקירי, באתר וואלה, 2 בינואר 2024 Yaron Ten Brink, אי סבירות קיצונית: הבוסים של עמית סגל אשמים בהתבזות שלו, באתר אי סבירות קיצונית: הבוסים של עמית סגל אשמים בהתבזות שלו | טיים אאוט, ‏2024-01-02 רדיו גלי ישראל-החשיפה המטלטלת של עמית סגל | כך בישל היועמ״ש לשעבר את בחירתו לתפקיד, באתר רדיו גלי ישראל הריקבון בצמרת: כך תפר אפי נוה את מינויו של מנדלבליט - בחדרי חרדים, באתר www.bhol.co.il, ‏2024-09-04 https://x.com/RavivDrucker/status/1831744127534338413?ref_src=twsrc%5Egoogle%7Ctwcamp%5Eserp%7Ctwgr%5Etweet עמית סגל, ‏תחקיר חדשות 2: זונות, סמים וסגן יו"ר הכנסת, באתר ‏מאקו‏, 8 ביוני 2015 מתי טוכפלד, חזן נגד סגל: "תובע את כתב החדשות על סך מיליון שקלים", באתר ישראל היום, 12 באוקטובר 2015 כתב ההגנה של סגל ת"א (ת"א) 18448-10-15 אורן חזן נגד עמית סגל, ניתן ב-25 באוקטובר 2016(הקישור אינו פעיל, 27.2.2019) נתי טוקר, בית המשפט: הכינוי "סרסור" שהצמיד עמית סגל לאורן חזן - לגיטימי, באתר TheMarker‏, 25 באוקטובר 2016 עמית סגל, המצביאים והצבועים, באתר ynet, 21 בפברואר 2019 רינה מצליח, ‏פגוש את העיתונות, באתר ‏מאקו‏, 23 בפברואר 2019 אורן פרסיקו, בל"ד תובעת דיבה את העיתונאי עמית סגל, באתר העין השביעית, 5 במרץ 2019 אבישי גרינצייג, ‏פשרה בתביעה נגד עמית סגל: יבהיר כי בל"ד אינה ארגון טרור מבחינה משפטית, באתר גלובס, 13 בינואר 2020 ציוץ של עמית סגל ברשת החברתית אקס (טוויטר), 14 בינואר 2020 עמירם גולדבלום נ' עמית סגל, באתר העין השביעית, 9 במאי 2009 שוקי טאוסיג, תביעת דיבה נוספת של העיתונאי עמית סגל, באתר העין השביעית, 17 בספטמבר 2020 איתמר ב"ז, לא הצדיק את רצח רבין, באתר העין השביעית, 15 בדצמבר 2020 אורן פרסיקו, "שם לו למטרה לבזות ולהשפיל", באתר העין השביעית, 21 בנובמבר 2023 אורן פרסיקו, חדשות 12 מחקו שתי ידיעות של עמית סגל, באתר העין השביעית, 6 באפריל 2024 איתמר רונאל, ‏יצחק לאור כתב בפייסבוק נגד עמית סגל: "בתמונה: א. היטלר", באתר ‏מאקו‏, 24 בפברואר 2019 איתמר ב"ז, פגיעה, השפלה ועוגמת נפש, באתר העין השביעית, 26 בפברואר 2019 עמית סגל ניצח במשפט הדיבה נגד יצחק לאור, באתר "סרוגים", 25 בספטמבר 2019 אורן פרסיקו, את החיצים שנורו כבר לא ניתן להחזיר, באתר העין השביעית, 13 באוגוסט 2020 אורן פרסיקו, תביעת דיבה נוספת שהגיש עמית סגל נמחקה בפשרה, באתר העין השביעית, 9 בפברואר 2021 אורן פרסיקו, לא שופרו של גבלס, באתר העין השביעית, 15 במאי 2021 אורן פרסיקו, תביעת דיבה נוספת של העיתונאי עמית סגל, באתר העין השביעית, 20 באוקטובר 2020 יסמין גואטה, עמית סגל תובע את הבלוגר אבי וייס בגין לשון הרע על סך חצי מיליון שקל, באתר TheMarker‏, 28 ביוני 2023 תבנית:Https://www.inn.co.il/news/623962 רן בוקר, מזל טוב: עמית סגל מתחתן, באתר ynet, 24 בפברואר 2012 https://twitter.com/amit_segal/status/1607037651617562632?t=vgdh8lffzQgTuI3llF_90g&s=19, Twitter, טוויטר, 25.12.22 עמית סגל עובר לירושלים: רכש דירה ב-2.4 מיליון שקלים, באתר כיפה, ‏2013-02-13 נאמר זאת כך, יונית: בחרנו את אנשי החדשות הטובים בישראל, באתר nrg‏, 24 ביוני 2012 אות לכתב חדשות 2 עמית סגל, באתר ‏מאקו‏, 5 בספטמבר 2012 חנן גרינווד, ‏עמית סגל יקבל פרס על הצטיינותו בתחום עיתונות הדיגיטל בישראל, באתר כיפה, 25 בפברואר 2015 עשור לטוויטר: העיתונאים הישראלים המובילים ברשת, באתר וואלה, 21 במרץ 2016 ענת ביין-לובוביץ', ‏"גלובס" מציג: 50 העיתונאים המשפיעים בישראל - בטלוויזיה, ברדיו ובפרינט, באתר גלובס, 4 באפריל 2019 מי הם 50 העיתונאים המשפיעים בישראל, באתר גלובס, 25 בנובמבר 2020